PIEGĀDES LĪGUMS
Atklāta konkursa “Riteņkrēslu pacēlāju apkalpošanas pakalpojumu nodrošināšana”,
id.Nr. CAIP 2024/11, daļā Nr. 5  

Dokumenta parakstīšanas datums ir pēdējā pievienotā 
droša elektroniskā paraksta un tā laika zīmoga datums.

[bookmark: _Hlk151452925]Rīgas Sociālais dienests (turpmāk – Pasūtītājs), tā vadītājas p.i. [..] personā, kura rīkojas saskaņā ar Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu, Rīgas domes 11.05.2010. nolikuma Nr.53 “Rīgas Sociālā dienesta nolikums” 10.6.apakšpunktu un Rīgas valstspilsētas pašvaldības 19.06.2024. rīkojuma Nr.RD-24-53-p 1.punktu, no vienas puses,
un
SIA “Elevet” (turpmāk – Piegādātājs), tās valdes locekļa [..] personā, kurš rīkojas saskaņā ar statūtiem, no otras puses,
turpmāk abi kopā saukti – Puses, bet katrs atsevišķi – Puse, 

saskaņā ar likumu “Par pašvaldību budžetiem”, Rīgas domes 31.01.2024. saistošajiem noteikumiem Nr.RD-24-257-sn “Par Rīgas valstspilsētas pašvaldības 2024.gada budžetu” un ņemot vērā Piegādātāja piedāvājumu atklāta konkursa “Riteņkrēslu pacēlāju apkalpošanas pakalpojumu nodrošināšana” identifikācijas Nr.CAIP 2024/11 (turpmāk – Iepirkums) daļā Nr.5, noslēdz šādu piegādes līgumu (turpmāk – Līgums):

1. LĪGUMA PRIEKŠMETS UN SUMMA
1.1. Pasūtītājs uzdod un Piegādātājs apņemas veikt mobilo riteņkrēslu pacēlāju ar ķēdes piedziņu, kuru atrašanās vietas ir norādītas Līguma 1.pielikumā tehniskajā piedāvājumā (turpmāk – Pacēlāji), tehnisko apkopi, remontu, t.sk. ārpus garantijas remontu un ārkārtas izsaukumu, Pacēlāju pārvietošanu (t.sk. Pacēlāja lietotāja apmācību) un Pacēlāju pielāgošanu un/vai pārbūvi, ievērojot normatīvajos aktos noteikto, saskaņā ar Iepirkuma nolikuma un Piegādātāja piedāvājumu (turpmāk – Pakalpojums).
1.2. Piegādātājs Pacēlāju pārvietošanu nodrošina pēc Pasūtītāja pieprasījuma, ievērojot Pasūtītāja norādījumus un termiņus. Pasūtītājs pieprasījumu par Pacēlāju pārvietošanu nosūta elektroniski Līguma 12.7. punktā norādītajai Piegādātāja kontaktpersonai.
1.3. Līgumcena 12 mēnešu periodā (budžeta gadā 01.01-31.12.) nepārsniedz 2 727,00 EUR (divi tūkstoši septiņi simti divdesmit septiņi euro, 00 centi) bez PVN, Līgumcenā ir iekļautas visas izmaksas, kas saistītas ar Pakalpojuma sniegšanu Līgumā noteiktajā kvalitātē un apmērā. 
1.4. Maksas aprēķinam par sniegto Pakalpojumu ir noteikti šādi Pakalpojuma izcenojumi:
1.4.1. 87,00 EUR (astoņdesmit septiņi euro, 00 centi), neskaitot PVN, par viena pacēlāja tehnisko apkopi;
1.4.2. cena par viena pacēlāja remontu tiek noteikta saskaņā ar Pasūtītāja akceptēto aktu par izpildītiem darbiem un piedāvāto remonta darbu speciālista darba likmi 19,00 EUR/h (deviņpadsmit eiro, 00 centi par vienu astronomisko stundu), t.sk. darba devēja valsts sociālās apdrošināšanas obligātās iemaksas 23,59% apmērā, neskaitot PVN;
1.4.3. cena par viena pacēlāja pārvietošanu (t.sk. nodošana jaunam Pacēlāja lietotājam un Pacēlāja lietotāja apmācība) tiek noteikta saskaņā ar Pasūtītāja akceptēto aktu par izpildītiem darbiem un piedāvāto darbu speciālista darba likmi 19,00 EUR/h (deviņpadsmit euro, 00 centi par vienu astronomisko stundu), t.sk. darba devēja valsts sociālās apdrošināšanas obligātās iemaksas 23,59% apmērā, neskaitot PVN;
1.4.4. 42,00 EUR (četrdesmit divi euro, 00 centi), neskaitot PVN, par ārkārtas izsaukuma pakalpojumiem, t. sk. transporta izmaksas.
1.5. Ja Līguma darbības laikā Piegādātājs ir sniedzis Pakalpojumus par vērtību, kas ir mazāka par Līguma 1.3. punktā norādīto līgumcenu, Puses var vienoties par Līguma darbības termiņa pagarinājumu.

2. LĪGUMA TERMIŅŠ 
2.1. Līgums stājas spēkā ar tā abpusējas parakstīšanas brīdi un reģistrēšanu Rīgas valstspilsētas pašvaldības Vienotās informācijas sistēmas lietojumprogrammā “Līgumi 2.0” un ir spēkā līdz 31.07.2025., vai līdz Pušu saistību pilnīgai izpildei.
2.2. Ja Pasūtītājs vismaz vienu mēnesi pirms Līguma darbības termiņa beigām neizsaka vēlēšanos pārtraukt Līgumu, Līguma darbības termiņš un Pakalpojuma sniegšanas laiks tiek pagarināts uz nākamajiem 12 mēnešiem, bet ne ilgāk kā līdz 31.07.2027. Par Līguma darbības termiņa pagarinājumu, Puses atsevišķu vienošanos neslēdz.
2.3. Puses savstarpēji vienojoties var izbeigt Līgumu pirms Līguma 2.1.punktā noteiktā termiņa.

3. NORĒĶINU KĀRTĪBA
3.1. Piegādātājs līdz nākamā mēneša 15.datumam iesniedz Rīgas valstspilsētas pašvaldības portālā www.eriga.lv (turpmāk – www.eriga.lv) elektronisko rēķinu un pievieno pielikumā (PDF formātā vai dokumentu ar e-parakstu) Pacēlāju lietotāju apliecinājumus par katru veikto tehnisko apkopi (turpmāk – Apliecinājums) (Līguma 5.pielikums), tāmi par izpildītajiem darbiem (remontu, t.sk. ārpus garantijas remontu) (turpmāk – Tāme) (Līguma 2. pielikums), kā arī defekta aktu par atklātajiem defektiem, nepieciešamajiem remontdarbiem un to apjomu (Līguma 3.pielikums) un pieņemšanas un nodošanas aktu par veiktajiem remontdarbiem (turpmāk – Akts) (Līguma 6.pielikums). 
3.2. Ja Piegādātājs pēc Pasūtītāja pieprasījuma veicis Pacēlāju pārvietošanu (demontāža, pārvešana un/vai montāža, t.sk. Pacēlāja lietotāja apmācība) vai ārkārtas izsaukuma pakalpojumu, Piegādātājs līdz nākamā mēneša 15.datumam iesniedz Rīgas valstspilsētas pašvaldības portālā www.eriga.lv (turpmāk – www.eriga.lv) elektronisko rēķinu un pielikumā (PDF formātā vai dokumentu ar e-parakstu) Pasūtītāja pieprasījumu par Pacēlāju pārvietošanu (demontāža, pārvešana un/vai montāža) vai ārkārtas izsaukuma aktu (Līguma 7.pielikums).
3.3. Elektronisko rēķinu apmaksai Piegādātājs iesniedz Pasūtītājam, izvēloties  vienu no sekojošiem rēķina piegādes kanāliem:
3.3.1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
3.3.2. augšupielādē rēķinu failus www.eriga.lv atbilstoši www.eriga.lv sadaļā „Rēķinu iesniegšana” norādītajai informācijai par failu augšupielādi XML formātā;
3.3.3. izmanto manuālu rēķina informācijas ievades Web formu  www.eriga.lv sadaļā „Rēķinu iesniegšana”.
3.4. Pasūtītājs 3 (trīs) darbdienu laikā no Piegādātāja iesniegtās elektroniskā rēķina un Līguma 3.1. un 3.2. punktā noteikto dokumentu saņemšanas veic to atbilstības Līguma nosacījumiem izvērtēšanu. Ja Pasūtītājs konstatē neatbilstību Līguma noteikumiem, Pasūtītājs noraida www.eriga.lv iesniegtos dokumentus un informē par to Līguma 12.7. punktā minēto Piegādātāja pārstāvi.  
3.5. Piegādātājam ir pienākums trīs darbdienu laikā veikt labojumus un iesniegt atkārtoti www.eriga.lv Līgumam atbilstošu un pareizi aizpildītu elektronisku rēķinu, Līguma 3.1. un 3.2. punktā noteiktos dokumentus.
3.6. Līgumā noteiktā kārtībā iesniegts elektronisks rēķins, Līguma 3.1. un 3.2. punktā noteiktie dokumenti nodrošina Pusēm elektroniskā rēķina izcelsmes autentiskumu un satura integritāti.
3.7. Iesniegtā elektroniskā rēķina apmaksas termiņš ir 10 (desmit) darbdienas.
3.8. Elektroniskā rēķina apmaksas termiņu skaita no dienas, kad Piegādātājs www.eriga.lv ir iesniedzis Pasūtītājam pareizu, atbilstoši Līguma nosacījumiem noformētu elektronisku rēķinu, Tāmi, Apliecinājumu, Defekta aktu, Aktu, Ārkārtas izsaukuma aktu un Pasūtītājs to ir pieņēmis apmaksai.
3.9. Piegādātājam ir pienākums www.eriga.lv sekot līdzi iesniegtā elektroniskā rēķina apstrādes statusam.

4. PACĒLĀJU TEHNISKĀS APKOPES UN REMONTA VEIKŠANAS KĀRTĪBA

4.1. Pacēlāju apkopes pakalpojumu Piegādātājs veic pēc Pasūtītāja pieprasījuma, bet ne retāk kā vienu reizi kalendārā gada laikā. Ja Pasūtītājs Pacēlāju apkopes pakalpojumu pieprasījumu iesniedzis kalendārā gada 1. vai 2.ceturksnī, Piegādātājs Pacēlāju apkopes pakalpojumu veic līdz attiecīgā kalendārā gada 1.jūnijam, ja Pasūtītājs Pacēlāju apkopes pakalpojumu pieprasījumu iesniedzis kalendārā gada 3. ceturksnī, Piegādātājs Pacēlāju apkopes pakalpojumu veic līdz attiecīgā kalendārā gada 1.novembrim.
4.2. Remonta darbus Piegādātājs veic pēc nepieciešamības (Pasūtītāja vai Pacēlāja lietotāja izsaukuma). Piegādātājs fiksē Pacēlāja bojājumu pieteikšanas datumu, laiku un pieteicēju. 
4.3. [bookmark: _Hlk151540749]Pirms katra Pacēlāja remontdarbu uzsākšanas Piegādātājs elektroniski sagatavo un iesniedz Pasūtītāja pārstāvim defektu aktu (Līguma 3.pielikums), kurā tiek norādīti atklātie defekti, nepieciešamie remontdarbi un to apjoms, rezerves daļas un to izcenojumi, kā arī remontdarbu izpildes termiņš un vieta (adrese) un Pacēlāja veicamo remontdarbu izmaksu tāmi. Piegādātājam, konstatējot remonta nepieciešamību, jāveic Pacēlāja bojājumu foto fiksācija, kas jāpievieno defektu aktam. 
4.4. Piegādātājs uzsāk Pacēlāja remontdarbus pēc tam, kad Pasūtītāja pārstāvis akceptējis defektu aktu un veicamo izmaksu tāmi, to parakstot. Ja defekta akts ir parakstīts papīra formā, tad viens defekta akta eksemplārs glabājas pie Pasūtītāja, otrs – pie Piegādātāja.
4.5. Ja Pacēlāja remonta laikā rodas nepieciešamība veikt papildus darbus, kuri nav norādīti defektu aktā un kurus Pasūtītājs nav akceptējis, Piegādātājs apņemas ne vēlāk kā 3 (trīs) darba dienu laikā  informēt par to Pasūtītāju, un, paralēli esošajiem remontdarbiem veikt, attiecīgus grozījumus defektu aktā, norādot jaunatklātos Pacēlāja bojājumus, nepieciešamos remontdarbus, to izcenojumu, kā arī remontdarbu izpildes termiņu. Piegādātājs papildus darbus sāk tikai tad, kad veikti grozījumi defektu aktā un Pasūtītāja pārstāvis ir apstiprinājis veicamo remontdarbu izmaksu tāmi. Iepriekš apstiprinātā defekta aktā noteikto remontdarbu izpilde netiek apturēta.
4.6. Veicot Pacēlāju remontdarbus, jāizmanto jaunas oriģinālas rezerves daļas vai ekvivalentas jaunas rezerves daļas, kuras paredzētas remontējamo Pacēlāju modeļiem;
4.7. Garantijas termiņš veiktajiem remontdarbiem un maināmajām detaļām  ir ne mazāk kā 3(trīs) mēneši, bet garantijas termiņš kapitāli veiktajam remontdarbiem ir ne mazāk kā 1 (viens) gads no Pakalpojuma akta par veiktajiem darbiem abpusējas parakstīšanas dienas;
4.8. Nododot Pacēlājus pēc remonta veikšanas, Piegādātājs, Pasūtītājs un Pasūtītāja pārstāvis paraksta aktu par veiktajiem darbiem (Līguma 6.pielikums).

5. PUŠU TIESĪBAS
5.1. Pasūtītāja tiesības:
5.1.1. saņemt pilnīgu, patiesu un saprotamu informāciju par Pakalpojuma sniegšanas norisi;
5.1.2. veikt sniegtā Pakalpojuma kvalitātes un finanšu līdzekļu pārbaudi saskaņā ar normatīvajiem aktiem un Līguma nosacījumiem;
5.1.3. neapmaksāt nekvalitatīvi sniegtu Pakalpojumu;
5.1.4. 10 (desmit) darbdienu laikā no Pakalpojuma izpildes dokumentu saņemšanas, ja tiek konstatētas nepilnības sniegtajā Pakalpojumā, iesniegt Piegādātājam rakstveida pretenziju;
5.1.5. atkāpties no Līguma ārējā normatīvajā aktā vai Līgumā noteiktajos gadījumos;
5.1.6. dot Piegādātājam saistošus norādījumus attiecībā uz Līguma izpildi;
5.1.7. veikt pacēlāju monitoringu, t.sk. pieprasīt datus par Pacēlāja darbību no Piegādātāja;
5.1.8. pēc nepieciešamības uzdot Piegādātājam veikt Pacēlāju monitoringa sensoru pārbaudi, ja Pasūtītājam ir aizdomas, ka sensora darbība tiek traucēta.

5.2. Piegādātāja tiesības:
5.2.1. pieprasīt un saņemt no Pasūtītāja informāciju un skaidrojumus ar Pakalpojuma sniegšanu saistītu jautājumu risināšanai;
5.2.2. saņemt Līgumā noteikto samaksu par sniegto Pakalpojumu;
5.2.3. nomainīt Līguma izpildē iesaistīto speciālistu pret tādas pašas kvalifikācijas un pieredzes speciālistu, kāds norādīts iepirkuma nolikumā, saskaņojot to ar Līguma 12.6. punktā noteikto Pasūtītāja pārstāvi, saziņai izmantojot elektronisko pastu.

6. PUŠU PIENĀKUMI
6.1. Piegādātāja pienākumi:
6.1.1. sniegt Pakalpojumu atbilstoši Latvijas Republikas normatīvajos aktos, Iepirkuma nolikumā un Līgumā noteiktajām prasībām;
6.1.2. nekavējoties informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
6.1.3. nodrošināt, ka Pacēlāja remonta, apkopju un pārvietošanas laikā netiek bojāts, pārvietots vai jebkādā citā veidā ietekmēta Pacēlāja monitoringa sensora darbība;
6.1.4. pēc Pasūtītāja pieprasījuma 5 (piecu) darbdienu laikā sniegt atzinumu par Pacēlāja tehnisko stāvokli un Pacēlāja pielāgošanu lietošanai cita Pacēlāja lietotāja vajadzībām, citā kāpņu telpā;
6.1.5. nekavējoties informēt Līguma 12.6.punktā norādīto Pasūtītāja pārstāvi par nespēju sazināties ar Pacēlāja lietotāju;
6.1.6. veikt Pacēlāja remontu;
6.1.7.  piedalīties Pacēlāja defektu akta sastādīšanā par:
6.1.7.1. defektiem, kas radušies ļaunprātīgu bojājumu vai ekspluatācijas apstākļu izmaiņu rezultātā (mitrums, ūdens tecēšana uz pacēlāja platformas  un citi defekti);
6.1.7.2. bojājumiem pacēlājā, kas radušies Piegādātāja vainas dēļ;
6.1.8. nodrošināt Pakalpojuma norises koordinēšanu;
6.1.9. 5 (piecu) dienu laikā pēc Līguma spēkā stāšanās informēt Pacēlāju lietotājus par noslēgto Līgumu un par kontakta tālruni, pa kuru Pacēlāja lietotājs  sazināsies ar Piegādātāju; 
6.1.10. nodrošināt, ka apliecinājumus par apkopes, remontu vai avārijas izsaukuma veikšanu ar parakstu un paraksta atšifrējumu apliecina Pacēlāja lietotājs vai viņa likumiskais pārstāvis;
6.1.11. pirms jebkādas publicitātes masu medijos saistībā ar Pakalpojuma sniegšanu sazināties ar Rīgas valstspilsētas pašvaldības Labklājības departamenta Galveno speciālistu - ekspertu klientu servisa jautājumos [..];
6.1.12. ievērot personu datu aizsardzības un drošības prasības (Līguma 4. pielikums) un citas normatīvajos aktos noteiktās prasības attiecībā uz fizisko personu datu aizsardzību;
6.1.13. informēt datu subjektu par Pakalpojumā veicamo datu apstrādi atbilstoši Eiropas Parlamenta un Padomes Regulā (ES) 2016/679 (2016.gada 27.aprīlis) par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) noteiktajam.

6.2. Pasūtītāja pienākumi:
6.2.1. nodrošināt Pacēlāju ekspluatāciju saskaņā ar ražotāja instrukciju;
6.2.2. nodrošināt Piegādātāja apkalpojošā personāla brīvu piekļūšanu Pacēlājam;
6.2.3. veikt sniegtā Pakalpojuma kvalitātes kontroli, t.sk. nodrošināt, lai Pacēlāju apkopes tiktu veiktas Līgumā paredzētajā termiņā, lai Piegādātājs būtu iesniedzis aktus par izpildītajiem darbiem un apliecinājumus, par Pacēlāja apkopes veikšanu, ar Pacēlāja lietotāja vai viņa likumiskā pārstāvja parakstu; 
6.2.4. nodrošināt Pacēlāju lietotāju datu nodošanu, atbilstoši Līguma 4.pielikumā noteiktajam Piegādātājam Līgumā paredzētā Pakalpojuma izpildei;
6.2.5. veikt samaksu par sniegto Pakalpojumu Līgumā noteiktajā kārtībā un termiņos.

7. PUŠU ATBILDĪBA UN LĪGUMA LAUŠANA
7.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
7.2. Ja Piegādātājs savlaicīgi nesniedz Pakalpojumu saskaņā ar Līguma noteikumiem, Pasūtītājam ir tiesības piemērot līgumsodu 0,5% (piecas procenta desmitdaļas) par katru kavēto dienu, bet ne vairāk kā 10% (desmit procentu) no kopējās līgumcenas. Līgumsoda samaksa neatbrīvo no pienākuma pienācīgi uzņemtās līgumsaistības.
7.3. Ja Piegādātājs nepienācīgi pilda kādu no Līguma 6.1. punktā noteiktajiem pienākumiem, Piegādātājs maksā Pasūtītājam līgumsodu 10% (desmit procentu) apmērā no Līgumcenas. Līgumsoda samaksa neatbrīvo no pienākuma pienācīgi izpildīt uzņemtās līgumsaistības.
7.4. Ja Piegādātājs vispār nesniedz Pakalpojumu Līgumā noteiktajā kārtībā, Piegādātājs maksā Pasūtītājam līgumsodu 10% (desmit procentu) apmērā no Līgumcenas. Līgumsoda samaksa neatbrīvo no pienākuma pienācīgi izpildīt uzņemtās līgumsaistības.
7.5. Piegādātājam ir tiesības prasīt no Pasūtītāja līgumsodu, ja Pasūtītājs pārkāpj Līguma 3.6. punktā noteikto samaksas termiņu, 0,5% (piecas procenta desmitdaļas) apmērā no laikā nesamaksātās summas par katru nokavēto dienu, bet ne vairāk par 10% (desmit procenti) no līgumcenas. Līgumsoda samaksa neatbrīvo Pasūtītāju no saistību izpildes.
7.6. Piegādātājam ir pienākums atlīdzināt Pasūtītājam visus izdevumus un zaudējumus, kas radušies sakarā ar trešo personu pretenzijām par Pakalpojumu.
7.7. Ja, veicot tehnisko apkopi, Piegādātāja vainas dēļ tiek nodarīts bojājums pacēlāja iekārtai, kas uzrādīts abpusēji sastādītā aktā, Piegādātājs novērš šo bojājumu par saviem līdzekļiem.
7.8. Par savlaicīgi neiesniegtajiem dokumentiem, t.sk. kļūdām iesniegtajos dokumentos, kā arī par Pakalpojuma sniegšanu, pārkāpjot Līguma, tehniskajā specifikācijā vai Piegādātāja piedāvājumā noteiktos Pakalpojuma sniegšanas nosacījumus, Piegādātājam var tikt noteikts līgumsods 10,00 EUR (desmit euro, 00 centi) par katru pārkāpumu. Līgumsoda samaksa neatbrīvo Piegādātāju no Līgumā noteikto pienākumu izpildes. 
7.9. Ja Pasūtītājs ir aprēķinājis Līgumā atrunāto līgumsodu, apmaksājot Piegādātāja iesniegtos rēķinus, Pasūtītājam ir tiesības bez atsevišķa brīdinājuma sniegšanas Piegādātājam veikt līgumsoda ieturējumu.
7.10. Piegādātājs nav atbildīgs par pacēlāja defektiem, kas radušies ekspluatācijas apstākļu izmaiņu rezultātā (mitrums, ūdens tecēšana uz iekārtas un citi defekti).
7.11. Ja Līgumu izbeidz pirms termiņa, Pasūtītājs samaksā par Piegādātāja faktiski veiktajiem Pakalpojumiem. Pasūtītājs un Piegādātājs vienojas par samaksas apmēru un kārtību.
7.12. Pasūtītājs, 5 (piecas) darbdienas iepriekš rakstveidā paziņojot Piegādātājam, ir tiesīgs vienpusēji lauzt Līgumu, ja:
7.12.1. Piegādātājs ir nokavējis izpildījuma termiņu;
7.12.2. objektīvu iemeslu dēļ (tai skaitā, netiek piešķirts viss Pakalpojuma nodrošināšanai nepieciešamais finansējums) nav iespējams turpināt Līgumu vai turpmāk nav nepieciešamība pēc Pakalpojuma;
7.12.3. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.12.4. Rīgas valstspilsētas pašvaldības budžetā netiek piešķirti finanšu līdzekļi Pakalpojuma sniegšanai.
7.12.5. [bookmark: _Hlk495999174]Piegādātāja piemērotā līgumsoda apmērs sasniedzis 10% (desmit procentus) no kopējās līgumcenas;
7.12.6. ja otra Puse neveic Pakalpojumu Pasūtītāja vai Līgumā norādītajā termiņā un apjomā;
7.12.7. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;
7.12.8. Piegādātājs pirms Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.12.9. Piegādātājs ir patvaļīgi pārtraucis Līguma izpildi, tai skaitā ja Piegādātājs nav sasniedzams juridiskajā adresē vai deklarētajā dzīvesvietas adresē;
7.12.10. Publisko iepirkumu likuma 64. panta pirmajā daļā noteiktajos gadījumos;
7.12.11. nav iespējams izpildīt Līgumu, tādēļ, ka Līguma izpildes laikā ir piemērotas  starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.13. Piegādātājam ir tiesības vienpusēji lauzt Līgumu, par to rakstveidā informējot Pasūtītāju 2 (divas) nedēļas iepriekš, ja Pasūtītājs kavē maksājumus par sniegto Pakalpojumu vairāk kā 1 (vienu) mēnesi.

8. LĪGUMA GROZĪJUMI
8.1. Puses, savstarpēji rakstiski vienojoties, var grozīt Līguma noteikumus saskaņā ar Publisko iepirkumu likuma 61.pantu, veicot satura un apjoma grozījumus šādā gadījumā:
8.1.1. pēc nepieciešamības mainīt Pakalpojuma sniegšanas vietu, tai skaitā noteikt papildus Pakalpojuma sniegšanas vietas vai izslēgt Pakalpojuma sniegšanas vietas no Līguma 1. pielikuma.
8.1.1.1. Par Pakalpojuma sniegšanas vietas maiņu Piegādātājam paziņo Līguma 12.6. punktā norādītais Pasūtītāja pārstāvis, nosūtot elektroniski parakstītu Paziņojumu par pakalpojuma vietas maiņu (Līguma 8.pielikums) (turpmāk – Paziņojums) Līguma 12.7. punktā norādītajam Piegādātāja pārstāvim uz e-pastu;
8.1.1.2. pamatojoties uz Paziņojumu, Puses ne retāk kā divas reizes gadā izmaiņas Pakalpojuma sniegšanas vietās noformē, parakstot vienošanos par grozījumiem Līguma 1. pielikumā.
8.1.1. pēc nepieciešamības grozīt vai svītrot Līguma 2. - 8. pielikumā pievienotos dokumentus, vai arī papildināt ar jauniem pielikumiem, lai nodrošinātu sekmīgu Līguma izpildes kontroli;
8.1.2. ņemot vērā Pasūtītāja finansiālās iespējas, gan Līguma 1.3. punktā noteikto līguma summu, gan Līguma 1.4.punkta apakšpunktos noteikto maksu par pakalpojumiem var tikt palielināta līdz 30% saistībā ar objektīviem apstākļiem, kas tieši ietekmē pakalpojuma sniegšanas pašizmaksu, ievērojot nosacījumu, ka līgumcenu un maksu par Pakalpojumu var mainīt ne biežāk kā reizi sešos mēnešos.
8.1.3. atbilstoši Rīgas valstspilsētas pašvaldības budžetā paredzētā finansējuma apmēram, samazināt vai palielināt kopējo Pakalpojuma sniegšanas apjomu. Konstatējot apjoma pieaugumu, palielināt Līguma 1.3. punktā noteikto līguma summu līdz 30%;
8.1.4. pēc nepieciešamības mainīt Pacēlāju apkopju pakalpojuma biežumu un adrešu sarakstu (Līguma 1.pielikums);
8.1.5. Pasūtītājs  ir tiesīgs papildus pievienot jaunu ražotāju un modeļu Pacēlājus;
8.1.6. Atbilstoši nepieciešamībai, grozīt Līgumā noteikto norēķinu kārtību, dokumentu formas un pāriet uz elektroniski parakstītām atskaitēm un citiem dokumentiem;
8.2. Pakalpojuma nepārtrauktības nodrošināšanai vai citu objektīvu apstākļu dēļ, Puses, savstarpēji vienojoties, ir tiesīgas pagarināt Līguma darbības termiņu par diviem mēnešiem vai līdz brīdim, kad tiek noslēgts jauns iepirkuma līgums.
8.3. Grozījumus Līgumā veic, fiksējot tos rakstiskā vienošanās, kuras paraksta Pušu pilnvaroti pārstāvji. Papildus vienošanās ir uzskatāmas par Līguma neatņemamām sastāvdaļām.

9. GARANTIJA
Piegādātājs garantē, ka Pasūtītāja Pacēlāju tehnisko apkopi un remontdarbus, t.sk. ārpus garantijas remontu un ārkārtas izsaukumu un Pacēlāju pārvietošanu, veiks Piegādātāja darbinieki, kuriem ir attiecīgajiem darbiem nepieciešamā kvalifikācija, un ka tiks ievērotas visas attiecīgo darbu veikšanai noteiktās tehnoloģiskās prasības.

10. NEPĀRVARAMA VARA
10.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par minētajiem apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, ārkārtējā situācija valstī vai valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
10.2. Puses līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis Līguma 10.1. punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
10.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. 
10.4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma.

11. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
11.1. Piegādātājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 11.2. un  11.4. punktā minētos gadījumos.
11.2. Piegādātāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 11.3.punkta nosacījumus. 
11.3. Pasūtītājs nepiekrīt Līguma 11.2. punktā minētā personāla un apakšuzņēmēju nomaiņai, ja pastāv kāds no šādiem nosacījumiem:
11.3.1. Piegādātāja piedāvātais personāls vai apakšuzņēmējs neatbilst tām paziņojumā par līgumu un Iepirkuma dokumentos noteiktajām prasībām, kas attiecas uz Piegādātāja personālu vai apakšuzņēmējiem;
11.3.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkumā noteiktajām prasībām;
11.3.3. piedāvātais apakšuzņēmējs atbilst Publisko iepirkumu likuma 42. panta pirmajā daļā minētajiem pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro arī Publisko iepirkumu likuma 42. panta noteikumus. Publisko iepirkumu likuma 42. panta piektajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.
11.4. Piegādātājs drīkst veikt Publisko iepirkumu likuma 63. panta otrajā daļā minēto apakšuzņēmēju nomaiņu, uz ko neattiecas Līguma 11.2. punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Piegādātājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma 42. panta pirmajā daļā minētie pretendentu izslēgšanas nosacījumi, ko Pasūtītājs pārbauda, ievērojot Līguma 11.3.3. apakšpunkta noteikumus.
11.5. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
11.6. Piegādātājam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
11.7. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Piegādātāja pienākums ir nodrošināt Pasūtītāja prasību izpildi par apakšuzņēmēja nomaiņu. 
11.8. Pakalpojuma izpildes laikā Pasūtītājam ir tiesības pieprasīt nomainīt atbildīgo speciālistu, gadījumā, ja tas savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Piegādātāja pienākums ir nodrošināt Pasūtītāja prasību izpildi par personāla nomaiņu.
11.9. Ja Piegādātājs neievēro Līguma 11. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Piegādātājs ir novērsis konstatētos pārkāpumus un Līguma 1.2. punktā noteiktais Pakalpojuma daļas izpildes termiņš netiek pagarināts.
11.10. Piegādātājs ir atbildīgs pret Pasūtītāju un trešajām personām par visiem zaudējumiem, kuri radušies Piegādātāja nodarbināto apakšuzņēmēju saistību izpildes ietvaros.

12. NOSLĒGUMA NOTEIKUMI
12.1. Visus strīdus, domstarpības un nesaskaņas, kas izriet no Līguma, Puses risina savstarpēju pārrunu ceļā. Ja strīdus, domstarpības un nesaskaņas nav iespējams risināt savstarpējās pārrunās, tie tiek risināti Latvijas Republikas tiesā Latvijas Republikā spēkā esošajos normatīvajos aktos noteiktajā kārtībā.
12.2. Gadījumos, kuri nav atrunāti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
12.3. Puses nav tiesīgas pilnīgi vai daļēji nodot savas tiesības vai pienākumus, kuri saistīti ar Līgumu, trešajām personām. Pušu reorganizācijas gadījumā Līguma saistības pāriet to tiesību un saistību pārņēmējiem. Pasūtītājam ir tiesības nodot Līguma saistību izpildi trešajām personām.
12.4. Puses apņemas neveikt nekādas darbības, kas tieši vai netieši var radīt zaudējumus otrai Pusei vai kaitēt otras Puses interesēm un reputācijai.
12.5. Pušu sarunas un sarakste par Līguma priekšmetu un Pušu tiesiskās attiecības apspriežamas starp Līguma 12.6. un 12.7. punktos minētajām personām.
12.6. Līguma izpildes uzraudzību Pasūtītāja interesēs [..], kura Līguma ietvaros ir pilnvarota parakstīt defekta aktus par atklātajiem defektiem, nepieciešamajiem remontdarbiem un to apjomu (Līguma 3.pielikums) un Līguma 2.pielikumu.
12.7. Līguma izpildes uzraudzību Piegādātāja interesēs veic [..].
12.8. Mainoties personām, kuras veic Līguma uzraudzību, Pušu rekvizītiem, bankas kontiem vai citai būtiskai informācijai, kura var ietekmēt Līguma izpildi, Puses par to rakstveidā viena otru informē 5 (piecu) darbdienu laikā.
12.9. Līgums ar pielikumiem sastādīts un parakstīts latviešu valodā, elektroniski uz 21 (divdesmit vienas) lapas.

13. Pušu juridiskās adreses un rekvizīti
	Pasūtītājs:
Rīgas Sociālais dienests
[..]
[..]
	Piegādātājs:
SIA “Elevet”
[..]
[..]

